google/wiki40b huggingface dataset:
Hermann Lübbe

Hermann Lübbe (* 31. december 1926, Aurich/Ostfriesland) je nemecký filozof, profesor v Zürichu, zaoberá sa otázkami fenomenológie, vrátane jej tradicie v pozitivizme a analytickej filozofii; v rámci politickej teórie skúma orientačnopraktické konzekvencie sociálnej zmeny; v prácach k filozofii dejín analyzuje a obhajuje kulturne funkcie historizmu.
Štátna duma Ruskej ríše

Štátna duma Ruskej ríše alebo Štátna duma Ruského impéria (rus. Государственная дума Российской империи) bol zákonodarný orgán Ruského impéria, ktorý sa za svojej existencie zišiel štyrikrát.
O prvý pokus založiť orgán takéhoto charakteru (tzv. Bulygunskú dumu) sa snažil minister vnútra Ruského impéria, ten mu však nevyšiel. Predrevolučná Štátna duma v Ruskom impériu bola založená na základe manifestu cára Mikuláša II. dňa 6. augusta 1905.
Kalužiak perlavý

Výskyt a stav na Slovensku

Na Slovensku v malom počte zimuje a pravidelne migruje. Jarný ťah prebieha od konca marca do mája a na jeseň už od júla do konca októbra na brehoch aj malých mokradí, ako migrujúci bol zaznamenaný v 43,40 % a zimujúci v 13,30 mapovacích kvadrátov. V období mapovania v rokoch 1980 - 1999 hniezdenie nebolo preukázané. V roku 2000 boli akceptované tri letné pozorovania, hniezdenie sa opäť nepodarilo dokázať.
Vlajka Komor

Vlajka Komor – Na znamenie ukončenia tri roky trvajúcich secesionistických snáh na ostrove Anjouan bola v roku 2001 referendom schválená nová ústava. Tá zmenila aj doterajšiu vlajku. Polmesiac a hviezdy sa nachádzajú v zelenom kline vlajky, ktorej zvyšok tvoria štyri pruhy symbolizujúce jednotlivé ostrovy; žltý symbolizuje Moheli, biely Mayotte (ktorý je teritóriom zámorského Francúzska, ale Komory ho uznávajú za vlastný), farba červená ostrov Anjouan a modrá farba symbolizuje Grande Comore, na ktorom leží hlavné mesto – Moroni.
Arkáda (architektúra)

Arkáda je oblúk preklenujúci medzery medzi stĺpmi alebo piliermi.
Medzilodné arkády oddeľujú od seba lode viaclodného kostola. Typicky na empírových stavbách sú časté slepé arkády prisadené k stene nesené pilastrami.
Ak je oblúk orámovaný vystupujúcim orámovaním, nazýva sa toto orámovanie archivolta.
Phalaenopsis equestris

Lišajovec Phalaenopsis equestris Rchb.f. 1850 je rastlina z čeľade vstavačovité (Orcidaceae). Pochádza z Filipín, vyskytuje sa aj na Taiwane.
Je základom mnohých hybridných lišajovcov, ktoré sú dnes v masovej ponuke. Medzi hlavné znaky, ktoré prenáša na hybridné potomstvo je miniatúrny vzrast, veľký počet kvetov, rozvetvené súkvetie alebo červený pysk. Registrovaných je vyše 400 primárnych hybridov P. equestris.

Opis

Epifytická orchidea s krátkou stonkou skrytou v listových pošvách. Svetlozelené oválno-podlhovasté listy sú dlhé 10-20 cm, široké 5 – 6 cm.
Hnedá kvetná stonka je vzpriamená, na konci ohnutá až ovísavá, nesie strapec postupne dorastajúcich a otvárajúcich sa kvetov s priemerom do 25 mm. Kvety sú biele s ružovým nádychom až ružové, pysk je ružovo-fialový, postranné laloky so žltým nádychom.
Musaši Mijamoto

Musaši Mijamoto (jap. 宫本武蔵 – Mijamoto Musaši; iné mená: Šinmen Takezó, Bennosuke, Šinmen Musaši-no-Kami Fudžiwara-no-Genšin, budhistické meno: Niten Dóraku; * 13. jún 1584 – † 1645) bol legendárny japonský samuraj, považovaný za jedného z najslávnejších šermiarov v japonskej histórii.

Cesta bojovníka

Prvým protivníkom, ktorého Mijamoto Musaši kedy zdolal, bol Arima Kihei. Mijamoto mal v tej dobe trinásť rokov. Potom v šestnástich rokoch porazil skvelého majstra meča Akijamu z provincie Tadžima. Po roku 1600 Mijamoto Musaši navštívil Kjóto, kde bol vyzvaný preslávenou školou Jošioka a - vyhral všetky súboje. Napísal, že prešiel bez porážky na šesťdesiat súbojov. Jeho štýlom boli dva dlhé meče, ktoré v boji používal súčasne. Po dosiahnutí najvyššieho stupňa odložil oceľové meče a nahradil ich bambusovými, čím nijako neznížil svoju devastujúcu schopnosť počas súboja, o čom by mohli rozprávať mnohí z jeho súperov, keby neboli v súboji zabití.
Jouy-en-Josas

Poloha

Obec má rozlohu 10,14 km². Najvyšší bod je položený 179 m n. m. a najnižší bod 77 m n. m.

Obyvateľstvo

Počet obyvateľov obce je 8 211 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Louvemont-Côte-du-Poivre

Poloha

Obec má rozlohu 8,25 km². Najvyšší bod je položený 375 m n. m. a najnižší bod 214 m n. m.

Obyvateľstvo

Počet obyvateľov obce je 0 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Taizé (Deux-Sèvres)

Poloha

Obec má rozlohu 21,23 km². Najvyšší bod je položený 125 m n. m. a najnižší bod 52 m n. m.

Obyvateľstvo

Počet obyvateľov obce je 768 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Knedľa

Knedľa je varený pokrm, vyrobený z cesta. Zloženie cesta sa podľa rôznych receptov veľmi líšia. Knedle môžu byť bez náplne alebo s najrôznejšou náplňou. Formujú sa do tvaru štrúdle, no tiež gule alebo šišky a zvyčajne sa varia v osolenej vode alebo v pare.

História vzniku

V staroveku i stredoveku sa názvom knedľa označovali guľôčky či šištičky z nasekaného mäsa, ktoré bolo vyprážané na masti. Zhruba od 17. storočia sa začala využívať ako základ aj múka. Pôvodne sa piekli (išlo teda o pečivo). Na začiatku 19. storočia neboli knedle prílohou k mäsu, ale hlavným jedlom. Postupne vznikali rôzne ich varianty, používala sa aj ryža, rôzne náplne a tvary. Vznikali aj typické národné pokrmy, napr. známa sviečková, segedínsky guľáš či vepřo knedlo zelo.
Eureka Tower

Dizajn a výbava

Eureka Tower nesie názov po Eureke, povstaní počas zlatej horúčke vo Viktórii v roku 1854. To bolo zapracované do dizajnu, so zlatou korunou na vrchole budovy, ktorá reprezentuje zlatú horúčku a červený pás reprezentuje krviprelievanie počas povstania. Biele horizontálne pásy reprezentujú sfarbenia na zememeračskej meracej tyči.
Budova má výšku 297 metrov s 91 podlažiami nad zemou a jedno pod zemou. Je jednou zo siedmich budov na svete s 90 a viac podlažiami, a je zároveň 77. najvyššou budovou na svete. Je tiež druhou najvyššou budovou v Austrálii a najvyššou budovou v Melbourne.
Arturo Rawson

Životopis

Narodil sa v meste Santiago del Estero v rovnomennej provincii na severe Argentíny do vojenskej rodiny pôvodom z USA. V roku 1905 ukončil štúdium na vojenskej akadémií a následne začal pôsobiť v kavalérii. Na vojenskej akadémii začal následne pôsobiť ako profesor. V 20. rokoch 20. storočia sa zúčastnil na vojenských kampaniach proti pôvodným obyvateľom na severe krajiny. Postupne sa prepracoval medzi najužšie armádne velenie, čo z neho automaticky urobilo aj významnú politickú osobnosť. Do politiky sa dostal počas vlády prezidenta Ramóna Castilla, ktorý sa v roku 1943 pokúsil presadiť na post prezidenta svojho spojenca Robustiana Patróna Costasa cez zmanipulované voľby. Proti tomu sa postavila armáda na čele s generálmi Pedrom Pablom Ramírezom a Rawsonom. Zásah armády začal 3. júna 1943, na stranu prezidenta sa postavila časť vojska, no povstalecká časť bol silnejšia a obsadila hlavné body v Buenos Aires vrátane prezidentského paláca. Castillo sa snažil odporovať, presunul sa na loď, ktorá mala vyplávať do ústia Río de la Plata, no armáde sa ho podarilo zadržať. Na druhý deň prevzala armáda úplnú kontrolu nad krajinou a oficiálne prezidenta Castilla zvrhla.
Na čelo krajiny sa postavil generál Arturo Rawson, jeden z vodcov prevratu. Tento krok armády uvítala väčšina obyvateľstva, keďže toto verilo, že iba vojaci zaistia poriadok a stabilitu. Generáli sa zas domnievali, že predlžovanie zlej situácie a ďalšie volebné podvody iba prehĺbia krízu. Prevrat podporila hlavná opozičná strana Radikálna občianska únia, ale i Spojenci, predovšetkým USA. Rawson však nemal v armáde veľkú podporu a preto mu 7. júna oznámil generál Pedro Pablo Ramírez, že musí odstúpiť. Nahradil ho práve generál Ramírez. Po odchode z funkcie sa Rawson stal veľvyslancom v Brazílii, kde zotrval dva roky. Zomrel na infarkt myokardu 8. októbra 1952 v Buenos Aires, kde je aj pochovaný.
Terciér

Zaradenie v systéme a časové hranice

Pojem definoval v roku 1810 Alexandre Brongniart resp. v roku 1833 Charles Lyell. Názov pochádza z označenia „Montes tertiarii“ zavedeného v roku 1759 Giovannim Arduinom pre málo spevnené súvrstvie severotalianskych Álp. Členenie na stupne používané dodnes zaviedol Emile Haug v roku 1911. Staršie významy pozri v článku terciér (rozlišovacia stránka).
Treťohory sa začali pred 65,5 (+/− 0,3) miliónmi rokov; táto hranica sa opiera hlavne o vyhynutie amonitov a veľkých plazov, horná hranica je (v závislosti od doby definície) 2,588 miliónov (začiatok ľadovej doby). Podľa starších, neplatných členení bol koniec terciéru pred 1,806 miliónmi rokov (pozri aj vysvetlenia v článku kvartér o začiatku kvartéru). V systéme Medzinárodnej komisie pre stratigrafiu sa od roku 2005 končí pred 2,588 mil. rokov (V roku 2004 bol pojem terciér v systéme zrušený, ale v roku 2005 bol znova povolený, no len ako neformálne označenie obdobia 65,5 až 2,588 miliónov rokov).

Geológia

Začiatkom treťohôr dosiahli kontinenty takmer ich dnešnú pozíciu. More Tethys, ktoré kedysi oddeľovalo severné kontinenty od Indie a Afriky sa začalo uzatvárať. Do konca treťohôr prebehla i kolízia Juhoamerickej a Severoamerickej platne. Antarktická platňa pokračovala v drifte smerom k dnešnému južnému pólu. Postupným uzatváraním – subdukciou Tethysu vzniklo Stredozemné more, Čierne more, Kaspické more ale aj Balaton, či Neziderské jazero. Spojenie platní umožnilo migráciu suchozemských druhov zvierat po kontinentálnych mostoch a prienik nových druhov do Európy a Ázie. Zrážka Indie a Eurázie znamenala vznik Himalájskej sústavy. Prebehli tiež mladšie fázy alpínskeho vrásnenia, zanikli morské panvy severne od Álp, výrazná bola sopečná činnosť.
Z hľadiska klimatológie pokračovalo teplé obdobie z mezozoika, ktoré vrcholilo v strednom eocéne, no neskôr sa ochladilo.

Fauna

Charakteristickým predstaviteľom jednoduchého života v treťohorných moriach boli numulity, dierkavce, ktorých vápencové schránky dosahovali veľkosť až 15 mm. Tieto veľké dierkavce žili najmä v eocéne, konkrétne lutéte a podieľali sa na tvorbe takzvaných numulitových vápencov. Moria boli bohaté aj na koraly a mäkkýše, najmä lastúrniky a ulitníky. Dominantou morí boli kostnaté ryby a žraloky. Niektoré druhy ako napr. karcharodon (od starogréckeho slova karcharodus – ostrozubý) dosahovali obrovských rozmerov.
Na súši nastal veľký rozvoj vtákov a cicavcov, pre ktorých sa vyvinulo vyhynutím dinosaurov priaznivejšie prostredie. Ich výhodami bolo najmä to, že sa starali o potomstvo a mali menšie problémy sa vyrovnať so zmenami klímy. Práve treťohory boli prvým obdobím, v ktorom sa začala živá príroda priblížila dnešnému obrazu. V tej dobe totiž jedna z najstarších skupín primitívnych cicavcov umožnila rozvoj dnešným triedam hlodavcov, kopytníkov a šeliem. Ich prví predstavitelia sa však od dnešných výrazne líšili.

Flóra

Vo flóre treťohôr prevláda zastúpenie krytosemenných rastlín, preto majú veľký význam na výskum palynologické rozbory.
Mihule

Minohy

Ich larvy sa nazývajú minohy a kedysi sa omylom považovali za samostatný rod Ammocoetes, lebo sú od dospelých jedincov značne odlišné. Oči majú prekryté kožou, ústa trojuholníkovité a bezzubé, žiabrové otvory majú v brázde, žijú v bahne. Po niekoľkých rokoch sa menia na dospelé mihule.
V minulosti sa názov „minohy“ používal namiesto „mihule“ a „minohovité“ namiesto „mihuľovité“.
60 Wall Street

60 Wall Street je mrakodrap nachádzajúci sa v časti Lower Manhattan v New York City. Má 55 poschodí a dosahuje výšku 227 metrov. V budove má riaditeľstvo banka Deutsche Bank. Výstavba prebiehala v rokoch 1987 - 1989. Budova slúžila ako sídlo firma J.P. Morgan & Co. (dnešná JPMorgan Chase). Po dokončení bola najväčšou budovou na Financial District.
V roku 2001 budovu kúpila spoločnosť Deutsche Bank za 600 miliónov dolárov. Budova ponúka 160 000 m² kancelárskych plôch a patrí tak medzi najväčšie kancelárske budovy vo Financial District. Budovu navrhla firma Kevin Roche, John Dinkeloo & Associates.
Slivovica

Slivovica (klasická slivovica) je destilát vyrobený zo zrelých sliviek kvasením, destiláciou a úpravou vodou. Klasická slivovica je ušľachtilý destilát, vyrobený zložitým postupom s rôznymi výsledkami. Má výraznú ovocnú vôňu a chuť s buketom kôstok.
Pod označením Slivovica sa predáva aj alkohol vyrobený miešaním liehu a aromatických prísad (kulérov). Takto vyrobený alkohol však nemá právo používať názov „slivovica“.

Slivka

Slivka zahŕňa širokú škálu druhov a odrôd. Plod slivky patrí medzi kôstkovice. Na výrobu slivovice sa používa hlavne Slivka domáca (Prunus domestica), regionálne vyrábané slivovice sú vyrábané zo špecifických odrôd (bystrická, cecíčka...), ale je možné použiť aj iné druhy sliviek podľa žiadanej chuti (mirabelky, ringloty, durancie). Vo veľkovýrobe sa používajú slivky z dovozu, kvôli vyššej cukornatosti a prijateľnejšej cene. Domáce slivky sa spracúvajú na džemy a lekvár. Domáce slivky používajú hlavne malospracovatelia.
Kranaos

Kranaos (starogr. Κραναός – Kranaos, lat. Cranaus) je v gréckej mytológii následník aténskeho kráľa Kekropa I.
Kranaos sa takisto ako jeho predchodca narodil zo zeme. Po potope, ktorú na ľudstvo zoslal najvyšší boh Zeus a po Deukaliónovom založení nového ľudského rodu, sa usadil v Aténach, kde sa stal kráľom. Mladý kráľ sa oženil so Sparťankou Pédiou, dcérou Mynea a mal s ňou tri dcéry, Kranau, Kranaichmu a Atthidu. Keď mu dcéra Atthida ešte mladá zomrela, nazval na jej počesť okolitý kraj Atikou.
Jeho zať Amfiktyón, syn Deukalióna, ho neskôr zosadil z trónu a sám sa ujal koruny. Kranaos utiekol do Lamptrae, kde zomrel a bol pochovaný. Jeho hrobku (zaiste symbolickú) videl ešte v druhom storočí Pausanias, ktorý Atiku navštívil.
Podľa starovekého historika Herodota, obyvateľstvo Atén bolo za vlády kráľa Kranaa nazývané Kranaovia a po jeho smrti bolo obyvateľstvo nazývané Kekropovia. Pomenovanie Aténčania dostali až za vlády kráľa Erechthea.
Yamaha YZF-R1

Svetové prvenstvá

Svetové prvenstvo medzi radovými motocyklami zaznamenal vďaka inovácii elektronicky ovládanej premenlivej dĺžke sania YCC-I (Yamaha Chip Controlled-Intake). Tiež je vybavený systémom priameho vstrekovania. Kompresný pomer modelu z roku 2007 bol 12,7:1, ktorý zvýšil výkon na 139 kW/189 koní pri 12500 otáčkach za minútu (vrátane náporového sania).
V roku 2009 sa zaradil medzi prvé sériovo vyrábané motocykle na svete so zdvihovým objemom 1000 cm³, do ktorých bol zakomponovaný motor typu BigBang používaný v motoršporte na okruhoch Majstrovstiev sveta cestných motocyklov.
Sergej Rudoľfovič Šabanov

Klubový hokej

V sezóne 2005/06 bol hráčom klubu ruskej superligy SKA Petrohrad.

Reprezentácia

Tréner Glen Hanlon ho nominoval na Majstrovstvá sveta v hokeji 2006 v lotyšskej Rige. Nosil dres číslo 2.
Headbanging

Headbanging (slangovo aj metlačenie, metlenie, metla) je typ tanca, v ktorom sa hádže hlavou zo strany na stranu do rytmu hudby, väčšinou k heavymetalovej hudbe. Vizuálne je to efektívne, keď má človek dlhé vlasy.
Pojem „headbanger“ (metlák, metalista) bol prvýkrát spomenutý na turné Led Zeppelin v USA roku 1968. Počas koncertu ľudia v prvom rade metali hlavami do rytmu proti javisku.
Monthault

Poloha

Obec má rozlohu 8,2 km². Najvyšší bod je položený 197 m n. m. a najnižší bod 114 m n. m.

Obyvateľstvo

Počet obyvateľov obce je 253 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alexisonfire

Alexisonfire je kanadská skupina hrajúca post-hardcore. Vznikla v roku 2001 v St. Catharines, Ontario, Kanada.
Henrich II. (Svätá rímska ríša)

Životopis

Bol synom bavorského vojvodu Henricha II. ktorého nástupcom sa stal v roku 995. Od raného detstva mal úzke styky s cirkvou a dostal výchovu v katedrálnej škole v Hildesheime. Okolo roku 1000 sa oženil s Kunhutou, dcérou luxemburského grófa Siegfried I.
Rímskym kráľom sa stal po smrti svojho bratranca z druhého kolena cisára Otta III. aj napriek silnej internej opozícii. Kráľom bol korunovaný 7. júna 1002 v Mainzi. Jedným z jeho radcov bol svätý Gothard.
Jeho vládu poznamenali najmä spory s posilneným poľským štátom, s ktorým bojoval už od roku 1003. Nepriateľstvo s Boleslavom Chrabrým bolo ukončené v roku 1018 budyšínským mierom, ktorým Poľsko získalo nezávislosť na cisárovi, držbu ríšskych lén Milska a Lužice a tiež Moravy. Naopak sa Henrichovi podarilo využiť slabosti českého štátu na prelome tisícročia; v novembri 1002 prijal Vladivoj české krajiny od cisára ako léno a posilnil tak väzbu Čiech na ríšu.
Henrichovym heslom bolo Restauratio imperii francorum - obnovenie franskej ríše, vzdal sa snahy o podrobenie všetkých štátov moci cisára a usiloval o posilnenie moci najmä na území za Alpami. Významnú úlohu zohral vo vzťahoch štátu a cirkvi. V rozvoji cirkevnej správy podporoval biskupov proti mníšskym rádom a pomáhal im získať svetskú vládu nad rozsiahlymi územiami. Presadzoval celibát kňazov a dbal na nededičnosť cirkevných úradov. V roku 1007 zriadil spolu so svojou manželkou biskupstvo v Bambergu, ktorý si tiež zvolil za svoje cisárske sídlo.
V rokoch 1013 - 1014 sa zdržiaval v Taliansku a 14. februára 1014 ho v Ríme korunoval pápež Benedikt VIII. na cisára.
So svojou manželkou Kunhutou nesplodil žiadne deti, podľa neskoršej legendy manželia údajne zložili sľub cudnosti. Zomrel po dlhšej chorobe 13. júla 1024 na falci Gron (zaniknutá falc v oblasti dnešného mesta Göttingen).
V roku 1146 bol vyhlásený za svätého. Roku 1200 bola kanonizovaná aj jeho manželka Kunhuta.
Moustey

Poloha

Obec má rozlohu 67,31 km². Najvyšší bod je položený 63 m n. m. a najnižší bod 19 m n. m.

Obyvateľstvo

Počet obyvateľov obce je 665 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Múdry-Šebík

Životopis

V rokoch 1939-1945 žil v USA, kde bol osobným tajomníkom Milana Hodžu. Po vojne sa vrátil do vlasti a zapojil sa do politiky Demokratickej strany. V rokoch 1945-1946 bol poslancom Dočasného národného zhromaždenia za Demokratickú stranu. V parlamente zotrval do parlamentných volieb v roku 1946.
Po februárovom prevrate v roku 1948 odišiel do exilu, opäť do USA. Od roku 1951 pracoval v rozhlasovej stanici Slobodná Európa a v rokoch 1970-1974 bol riaditeľom jej česko-slovenskej sekcie v New Yorku.
Frontenas

Poloha

Obec má rozlohu 3,42 km². Najvyšší bod je položený 430 m n. m. a najnižší bod 260 m n. m.

Obyvateľstvo

Počet obyvateľov obce je 789 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Parnoy-en-Bassigny

Poloha

Obec má rozlohu 40,75 km². Najvyšší bod je položený 451 m n. m. a najnižší bod 279 m n. m.

Obyvateľstvo

Počet obyvateľov obce je 294 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boží zázrak

Boží zázrak je udalosť, ktorá svojou neobvyklosťou a napríklad tým, že zachráni z núdze alebo naplní túžbu po spasení, človeku v znameniach zjavuje osobnú božiu lásku; božie znamenie, t. j. zvláštnym spôsobom vykonané činy, dialogické konanie boha vo vzťahu k človeku.
V inom chápaní je nadprirodzeným skutkom Boha, ktorý prekonáva, porušuje prirodzené fyzikálne a matematické zákony. Keďže podľa kresťanstva je Boh tvorcom vesmíru, hmoty, prírody, života aj fyzikálnych zákonov, a stojí mimo (a zároveň v čase a priestore), môže fyzikálne a matematické zákony svojimi zázrakmi zneplatniť.
Anemogamia

Anemogamia (iné názvy: anemofília, vetrosprašnosť) je opelenie rastlín vetrom. U nahosemenných rastlín je to primárny spôsob opeľovania, u krytosemenných sekundárne.  Aby bolo zabezpečené úspešné opelenie, je nutný vysoký počet peľových zŕn.
Alojz Bulla

Životopis

Študoval na gymnáziu v Trstenej, od 1916 obchodnícky učeň. Úradník Župného úradu, tajomník Okr. živnostenského spoločenstva, tajomník Rev. ONV, resp. ONV v Martine, 1949 – 1960 pracovník KNV v Banskej Bystrici. Účastník protifašistického odboja. Zúčastnil sa na vydávaní ilegálnej tlače, na príprave SNP v Turci a na zakladaní RNV. Ukrýval utečencov a partizánov.
Dimetrodon

Znaky

Tento 3 až 3,5 metra dlhý dravec mal telo podobné jašterici, mal však silné predné končatiny. Stredom chrbta sa mu týčila vysoká kožená plachta podoprená dlhými výbežkami stavcov. Jeho podlhovastá lebka bola úzka a pomerne vysoká, vybavená silnými zubami, ktoré už javili znaky diferencovania, typického pre chrup cicavcov. U dimetrodona už môžeme rozoznať aj trháky.

Kožená plachta

Kožená plachta na chrbte slúžila pravdepodobne na reguláciu telesnej teploty. Ako iné plazy, aj telesná teplota dimetrodona závisela od teploty okolia a ak bolo chladno, bol strnulý a nemohol sa aktívne pohybovať. Ak však už skoro ráno vystavil svoju koženú plachtu lúčom slnka, veľmi rýchlo sa zohrial a potom mohol ľahko loviť rovnako veľké, ešte strnulé plazy. Veľmi podobný a rovnako veľký bol bylinožravý Edaphosaurus, žijúci po boku dimetrodona, ktorý mohol predstavovať obľúbenú korisť tohto dravca.

Rozšírenie

Dimetrodon obýval v ranom perme oblasť súčasnej Severnej Ameriky a Európy. Jeho pozostatky sa našli v štátoch Texas, Oklahoma, Nové Mexiko, Arizona, Utah a Ohio v USA a v Nemecku v Európe.
Kuzmányho ulica (Bratislava)

Národné kultúrne pamiatky

Na ulici sa nachádza deväť národných kultúrnych pamiatok – budovy s číslami 3, 4, 6, 8, 9, 10, 13, 14 a 15.
Nájomný eklektický bytový dom na Kuzmányho 4 bol postavený koncom 19. storočia. Na Kuzmányho 6 sa nachádza neorenesančný dom rodiny Frideczky-Paulů z roku 1860. Na Kuzmányho 8 je vila z roku 1897, postavená pre súdneho radcu Kirchnera.
Vila doktora Michaelisa na Kuzmányho 9 z roku 1894 bola postavená pre lekára generálneho štábu Dr. Michaelisa. Na Kuzmányho 13 sa nachádza neogotický dom z konca 19. storočia. Eklektická vila na Kuzmányho 10 pôvodne patrila rodine Engyeli-Levatich.
Vila na Kuzmányho 14 bola postavená v roku 1903 pre Máriu Dvoracsekovú, podľa návrhu architekta Aloisa Salzleinera, ide o výrazný príklad meštianskej architektúry konca 19. storočia. Na Kuzmányho 15 stojí vila z roku 1924, pôvodne patrila Antonovi Sudekovi, majiteľovi dvoch papiernictiev.
Elektrický bicykel

Motor

Najčastejšie motory využívané v elektrických bicykloch sú motory typu HUB. Sú umiestnené v stredovom náboji kolesa. Tieto motory sa delia na priame (BLDC) a s voľnobežkou (sprevodované). Taktiež existujú stredové motory, ktoré svoju hnaciu silu odovzdávajú prostredníctvom reťazového prevodu.

Riadiaca jednotka

Riadiaca jednotka riadi elektrobicykel. Napája sa do nej motor, batéria, brzdy, ovládanie a príslušenstvo.
Najčastejšie sa možno stretnúť s riadiacou jednotkou pre HUB motory. Pre tento typ riadiaca jednotka vytvára trojfázový DC prúd tak aby motor pracoval čo najefektívnejšie.
Napája sa na ňu batéria, ktorej silu riadiaca jednotka za pomoci ovládania prenáša do motora elektrického bicykla.
Na riadiacej jednotke a batérii záleží akú silu bude mať motor a teda celkovo elektrobicykel.
Malé Hoste

Polohopis

Obec sa nachádza v Trenčianskom kraji, v juhozápadnej časti okresu Bánovce nad Bebravou. Na severozápade susedí s obcou Zlatníky, na juhozápade s obcou Nemečky, na juhovýchode s obcou Pochabany, na severovýchode s obcou Veľké Držkovce a na severe s obcou Cimenná. Hranica s obcou Nemečky je zároveň hranicou medzi Trenčianskym a Nitrianskym krajom. 
Územie obce patrí ku geomorfologickému celku Podunajská pahorkatina, podcelok Nitrianska pahorkatina. 
Najdôležitejším vodným tokom je potok Livina. Priteká z obce Zlatníky, preteká intravilánom a pokračuje ďalej v obci Pochabany. Neskôr sa vlieva do rieky Bebrava.

Dejiny

Prvá písomná zmienka o obci je z roku 1329, keď sa obec spomína ako Kisvendegy.

Pamiatky

Najvýznamnejšou historickou pamiatkou v obci je rímskokatolícky kostol sv. Martina z roku 1783 ktorý od nedávna patrí do pamiatok UNESCO.

Pomníky

Na kopci Brište sa nachádza pamätník na románsky kostolík z 9. alebo 10. storočia
Routot (obec)

Poloha

Obec má rozlohu 6,61 km². Najvyšší bod je položený 142 m n. m. a najnižší bod 91 m n. m.

Obyvateľstvo

Počet obyvateľov obce je 1 409 (2011).
Nasledujúci graf zobrazuje vývoj počtu obyvateľov v obci.
Zdroje: INSEE